# data[].attributes.headline
Uspjesi mlade pijanistice Cvite Jelenović

# data[].attributes.subject
Uspjesi mlade pijanistice Cvite Jelenović

# data[].attributes.body
Dana 26. svibnja 2023. Cvita Jelenović učenica 4.a razreda  naše škole koja pohađa i 2. razred osnovne škole Ivana Matetića Ronjgova sudjelovala je sa svojim mentorom prof. klavira Buljan Mariom, na Međunarodnom natjecanju "Koroško klavirsko tekmovanje" u Sloveniji, u mjestu Radlje ob Dravi.

U 2. kategoriji
Cvita Jelenović osvojila je Zlatnu nagradu i visoko 2. mjesto.

# data[].attributes.headline
Poklon učenika 8.r. svojim učiteljima...

# data[].attributes.subject
Poklon učenika 8.r. svojim učiteljima...

# data[].attributes.body
Hvala vam, dragi osmaši!

# data[].attributes.headline
Ljetni pejzaž u učionici Hrvatskog jezika

# data[].attributes.subject
Ljetni pejzaž u učionici Hrvatskog jezika

# data[].attributes.body
Jesenas, na početku školske godine, 8.b razred već je razmišljao o dolasku novog ljeta. I ne samo zato što ljeto znači kraj nastavne godine...

Na prijedlog svoje učiteljice hrvatskog jezika odlučili su jedan zid učionice uljepšati i oslikati ljetom.

Tema murala bila je pjesma Vladimira Vidrića Pejzaž I. Od prvog susreta s književnošću učimo da slikari slikaju i stvaraju kistom, a pjesnici te iste  prekrasne trenutke u prirodi slikaju i predočuju riječima. Pjesma je puna boja i zvukova, a pjesnik jedan trenutak u ljetno podne doživljava od onoga što ga okružuje ( cvjetovi i pčele) ka onome što se nalazi u daljini ( zlatno polje). U pjesmi prevladavaju vizualni motivi, a Vidrić se predstavlja kao pjesnik oka- slikar.

Kako bismo izradili lijepi mural i sve Vidrićeve motive prikazali na zidu, trebalo je napraviti nekoliko predložaka na papiru. To je bio moj zadatak. Razred je odabrao moju prvu ideju koja se svima svidjela.

Kada smo napokon nabavili materijale, započeli smo s radom. Za rad na muralu trebalo je odvojiti vrijeme nakon nastave pa nismo imali baš neki ustaljeni raspored. Slijao je tko je kada mogao. Najviše smo truda uložile Nina N.B i ja kao autorica predloška. Mi smo birale i miješale boje te predlagale kompozicijska rješenja. Puno nam je pomogao i Maro, a povremeno i ostali učenici.

Zadovoljni smo rezultatom- jednim prigodnim lijepim muralom koji  podsjeća na ljeto i ukrasio je našu učionicu. Krajem svibnja napokon smo se potpisali na jedno od drveća koje uokviruje prostrani pejzaž.

Ema Mujakić, 8.b

# data[].attributes.attachment_caption
Najava lektirnog djela ("Duga"); autori: Livio Krepelnik i Petar Manestar; 7.c

# data[].attributes.headline
Razgovor sa sudionicima projekta ERASMUS+

# data[].attributes.subject
Razgovor sa sudionicima projekta ERASMUS+

# data[].attributes.body
Razgovorali smo sa sudionicima projekta ERASMUS+, a to su: Massimo Škalamera (8.a) i Megan Drača (8.d) koji su posjetili Italiju, potom Petra Mrdalj (8.c) koja je bila u Poljskoj te Katarina Miškulin (8.d) i Nika Đurđević (8.a) koje su gostovale u Latviji.  Zanimali su nas njihovi dojmovi, što im se najviše svidjelo te što im je bilo najupečatljivije u zemlji koju su posjetili. Otkrili su nam i neke ljubavne tračeve te podijelili s nama neke emotivne trenutke.

Koji su vam krajolici bili najljepši?

Massimo: Mislim da mi se najviše svidio otok Motia, a nakon njega ulice Palerma i Monreale. Najveći doživljaj mi je bio kada smo išli u Kraljevsku palaču te u katedralu u Palermu

Je li bilo kakvih ljubavnih drama? Tko je bio najljepši par u Italiji?

Megan: Ja bih rekla da su najljepši par bili Hrvatica i Talijan, koji su se zaljubili. Hrvatica bi stalno pričala o Talijanu te bi ju sve podsjećalo na njega i sve su radili zajedno, smijali se, zabavljali, čak su i plakali. Ali to nije sve! Imali smo i Talijanku i Poljaka, koji su se očito zaljubili, no to je ubrzo prestalo kada su se morali rastati zadnji dan,

Koji je bio najljepši krajolik koji ste vidjeli u Poljskoj, koja vam je uspomena najdraža?

Petra: Najviše mi se svidio Bialystok, zbog vjerskih objekata, prirode, druželjubivih ljudi i arhitekture. Osim toga, šuma Mostek u kojoj smo roštiljali i plesali i stvorili jedne od najljepših uspomena.

Možete li izdvojiti najsmješniji trenutak koji ste doživjeli na putovanju?

Katarina: Najsmješniji trenutak mi je bio kada je Ela prevodila viceve Latvijcima koji su pokušavali razumjeti šale. Uz to, smiješno mi je bilo kada su nas Latvijci učili pjesmi “Sarkans ables”, koja priča o tome koliko pjevač voli crvene jabuke.

Jesu li vam rastanci teško pali?

Nika: Rastanci su nam najteže pali, čak bih se usudila reći da smo mi najviše plakali. Najviše će mi nedostajati predivni krajolici Latvije te moja ugostiteljica, Elina.

Razgovor uredila i vodila: Maša Šverko, 8.d

# data[].attributes.body
U srijedu, 7. rujna 2022. godine, 8.a i 8.b razredi krenuli su na trodnevnu terensku nastavu u pratnji razrednica Ane Babić i Ivane Barbalić te profesora Leone Lempl i Saše Jereminova.

Prvi dan, na putu do hotela, posijetili smo Nacionalni park Paklenica gdje smo se prošetali i planinarili. Kasnije smo se uputili u grad Zadar u kojem smo posjetili Muzej iluzija, Morske orgulje, Forum romanum i Narodni trg. U kadnijim poslijepodnevnim satima stigli smo do Hotela Imperial u Vodicama.
Drugi dan smo se zabavili na raftingu na rijeci Cetini, a rafting je završio kod Restorana Radmanove mlinice u kojem smo imali ručak. Nakon raftinga, vratili smo se u hotel gdje smo se malo odmorili i podijelili se u dvije grupe. Jedna grupa je ostala u blizini hotela na kupanju u bazenu, a druga  je otišla u šetnju kroz mjesto Vodice.
Treći dan smo posjetili grad Šibenik i njegove zanimljivosti. Nakon posjeta Šibeniku, uputili smo se u Sokolarski centar gdje smo naučili nešto novo o pticama grabljivicama, a neki su imali priliku i podragati jednu od ptica. Nakon Sokolarskog centra, krenuli smo prema zadnjoj znamenitosti naše ekskurzije,  Nacionalnom parku Krka. Vidjeli smo prirodnu ljepotu parka te smo prošetali njime. Na kraju posjeta parku, uputili smo se prema Rijeci i u kasnim satima, stigli umorni, ali zadovoljni ovim putovanjem.
Terenska nastava bila je zanimljiva i poučna. Najljepše od svega je što smo tri dana proveli u društvu svojih prijatelja i dobro se zabavili te još više zbližili. Nastala su neka nova prijateljstva i neke nove ljubavi. S novim iskustvima bilo je lakše započeti školsku godinu koja se nalazila pred nama.

Karlo Čeliković, 8.a

# data[].attributes.headline
Novi uspjesi Renea Bertosa učenika (7.b)

# data[].attributes.subject
Novi uspjesi Renea Bertosa učenika (7.b)

# data[].attributes.body
Rene je nažalost ušao u ovu godinu s ozljedom. Točno 4 mjeseca je imao ruku u ortozi zbog prijeloma skafoidne kosti na lijevoj ruci. Propustio je za to vrijeme jako puno važnih  turnira.  Nije se lako vratiti takmičarskom tenisu i jakim treninzima nakon takve ozljede, no Rene se je u kratkom vremenu ne samo uspio vratiti, već i napraviti odlične rezultate.
Inače, Rene sada igra turnire u kategoriji 14 godina. Sa svojih 13 godina tek je ulazno godište i jedan od mlađih igrača. Ostvario je dosta dobrih rezultata na Tennis Europe turnirima te je trenutno na rang listi na 190 mjestu u Europi. Najbolji rezultati u ovoj godina su mu osvojen Tennis Europe - ZABA turnir u Vinkovcima u parovima na kojem su Rene i njegov klupski kolega Dario Zorica lako savladali jaku konkurenciju i osvojili 1.mjesto. Zajedno su također u paru osvojili i Državno prvenstvo Hrvatske do 14. godina te time ostvarili izniman uspjeh. Inače,  na istom Državnom prvenstvu Hrvatske, Rene je u singlu završio među 8 najboljih u državi, izgubivši gusto u 3 seta za ulazak u polufinale.
Inače Rene je najbolji tenisač u Hrvatskoj u svom godištu (2010)!

# data[].attributes.body
Lena Krizman, 7.c

# data[].attributes.attachment_link.title
Kopija datoteke Harry Potter i Zatočenik Azkabana

# data[].attributes.headline
Šestaši obilježili Dane medijske pismenosti

# data[].attributes.subject
Šestaši obilježili Dane medijske pismenosti

# data[].attributes.body
Mara Gazdik, 6.c (prikriveno oglašavanje)

# data[].attributes.body
Nea Malinić, 6.d (prikriveno oglašavanje)

# data[].attributes.body
Radijska najava lektirnoga djela (Šimunović, Duga) u izvedbi učenika Luke Cetina i Frana Grbelje iz 7.c razreda.

# data[].attributes.headline
Video dramatizacija bajke "Sretni kraljević"

# data[].attributes.subject
Video dramatizacija bajke "Sretni kraljević"

# data[].attributes.body
Scenarij, režija i montaža: učenice 6.c razreda
Mara Gazdik, Maša Babić, Eva Milosavljević, Ema Milić, Klara Jugović.

# data[].attributes.headline
Županijsko natjecanje iz engleskog jezika

# data[].attributes.subject
Županijsko natjecanje iz engleskog jezika

# data[].attributes.body
Nakon uspješnog školskog natjecanja iz engleskog jezika, održanog 19. siječnja u našoj školi, četvero naših učenika pozvano je zajedno sa svojom mentoricom Ivanom Barbalić na županijsko natjecanje koje se održalo 28. veljače 2023. u osnovnoj školi Zamet.

U kategoriji osmih razreda sudjelovali su Marta Zečević 8.d i Massimo Škalamera 8.a, dok su u kategoriji sedmih razreda sudjelovali Eliza Spajić i Luka Milani oboje iz 7.b razreda.

Naši učenici postigli su odlične rezultate, a najbolji među njima bio je Luka Milani koji je točno riješio 86% testa, te je zauzeo  6. mjesto u Primorsko-goranskoj županiji.

Ivana Barbalić, prof.

# data[].attributes.headline
Patrik Ribarić iz 4.b na europskom Hippo natjecanju u Veneciji!

# data[].attributes.subject
Patrik Ribarić iz 4.b na europskom Hippo natjecanju u Veneciji!

# data[].attributes.body
Nakon selekcije na državnoj razini Hippo natjecanja, učeniku Patriku Ribariću (4.b) uslijedio je poziv za sudjelovanje na europskoj razini natjecanja koje se održavalo od 23. do 25. svibnja u Lido di Jesolo pored Venecije u Italiji. Vijest smo dočekali s oduševljenjem. Boravak na trodnevnom natjecanju, koje je upotpunjeno raznim aktivnostima, predstavlja svojevrsnu nagradu u što smo se uspjeli i sami uvjeriti. Djeca iz cijele Europe vrlo su se brzo povezala i počela intenzivno družiti čemu je doprinijelo lijepo okruženje, smještaj i gostoprimstvo te dobra organizacija domaćina natjecanja. Hoteli se nalaze pored duge pješčane plaže, tako da nije puno trebalo da se djeca odluče na razne sportske igre i kupanje u moru. U srijedu, 24. svibnja, održano je natjecanje na kojemu su samo prvi u skupini s najvećim brojem bodova dobili priliku odmjeriti znanje najesen u Rimu na svjetskom natjecanju. Patriku to nije pošlo za rukom, međutim, zaključili smo da će iduće godine imati ponovno priliku te će biti u prednosti jer kategorija Hippo 1 u kojoj se natjecao uključuje djecu 4. i 5. razreda. Nakon natjecanja grupno smo otišli na poludnevni izlet u Veneciju brodom, a navečer smo sudjelovali u svečanosti proglašenja najboljih uz prigodni program. Od silnog uzbuđenja i zabave, zaboravili smo na fotografiranje…Zaključak je da je Hippo natjecanje zaista opravdalo svoj slogan “English Without Boreders” i cilj povezivanja djece i učitelja cijeloga svijeta zahvaljujući  njegovanju i unapređivanju znanja engleskoga jezika. Obećali smo da se vidimo na Lidu i sljedeće godine!

mentorica: Paula Ivančić Trinajstić

# data[].attributes.attachment_caption
8.b razred; mentorica: Paula Trinajstić Ivančić

# data[].attributes.attachment_link.readable_text
Dear New Year 8 Students! Welcome to the start of your final year! As you embark on this exciting journey, I want to share some valuable advice to help you make the most of this important stage in your academic life. Trust me, I've been through it myself, and while I had my fair share of ups and downs, I always managed to rise above the challenges.

First and foremost, remember that your education is a priority. Set clear goals for yourself and strive to achieve them. Dedicate time to studying and completing your assignments. Be proactive in seeking help from teachers or classmates when you encounter difficulties. Embrace a growth mindset, understanding that every setback is an opportunity for growth and learning.While academic success is important, it's equally vital to maintain a balanced approach. Take care of yourself physically and mentally. Get enough sleep, eat well, and engage in regular exercise. Balancing your responsibilities with self-care will keep you energized and focused. Speaking of challenges, exams can be daunting, but don't let them overwhelm you. Prepare diligently by organizing your study materials, creating a study schedule, and reviewing regularly. Seek out effective study techniques that work for you, such as summarizing key points, creating flashcards, or practicing past exam papers. Remember, the journey to success is not always smooth, but your efforts will pay off when you see that well-deserved A.In addition to your studies, remember to embrace extracurricular activities and make the most of your friendships. Traveling with friends can be a wonderful way to create lasting memories and broaden your horizons. Take the opportunity to explore new places, learn about different cultures, and appreciate the world beyond the classroom. These experiences will enrich your life and provide valuable lessons outside of textbooks.Finally, don't be too hard on yourself when things don't go according to plan. There will be ups and downs, but remember that setbacks are temporary. Embrace resilience, learn from your mistakes, and stay motivated. Believe in your abilities and never give up on yourself. Success is not defined by a smooth journey, but by how you rise above the challenges.As you step into your final year, remember that you have the potential to accomplish great things. Believe in yourself, work hard, and stay focused. Cherish your friendships, make lifelong memories, and keep striving for excellence. Embrace the opportunities that come your way and always remember that your future is full of possibilities.

Wishing you an incredible year filled with growth, success, and exciting adventures! Warm regards, Fran Bolić (8b)

# data[].attributes.body
23.5.2023. godine naši učenici razredne nastave 1.,2. i 3. razreda u pratnji svojih učiteljica Marije Jurin, Dajne Bakotić i Ane Baretić, zavirili su predmetne učionice biologije i kemije. Ondje su ih toplo dočekali učenici 5., 7. i 8. razreda uključenih u Eko skupinu i Mlade kemičare zajedno sa svojim učiteljicama biologije i kemije, Martom Božić i Josipom Žic. Za tu prigodu pripremili su 5 zanimljivih znanstvenih „čarolija“. Naši maleni prijatelji su imali priliku upoznati se sa svojstvima tekućina kao što su kiselost i površinska napetost, kemijskim reakcijama octa i sode bikarbone i mlijeka i octa te su pomoću mikroskopa zavirili u sićušan svijet stanične građe biljaka i životinja. Pri tome smo koristili šarene boje, balone, mlijeko i druge živopisne materijale. Učionica je bila poticajno okruženje gdje su učenici imali priliku u pauzama vidjeti edukativni crtić o štetnosti sunčevog UV zračenja „Ozzy Ozon“ te model kostura „Živka“ (dječji nadimak za kostura), model torza, mozga, cvijeta, stanice, atoma i molekula, uzorke kemijskih elemenata i dr. Oduševljeni učenici nižih razreda izrazili su želju za ponovnim sudjelovanjem u sličnim aktivnostima i u budućnosti, a učenici predmetne nastave su uživali u ulozi demonstratora i prenositelja znanja.

Marta Božić, mag.med.chem

# data[].attributes.headline
Mozartova Čarobna frula očarala naše učenike

# data[].attributes.subject
Mozartova Čarobna frula očarala naše učenike

# data[].attributes.body
Polaznici Građanskoga odgoja i obrazovanja i Novinarske skupine

posjetili su HNK Ivana pl. Zajca i uživali u Mozartovoj operi Čarobna frula koja je prilagođena djeci. Odmah nakon završetka učenici su poželjeli opet doći u kazalište, a  učiteljice Antonija, Paula, Ivana i Irena odlučile su im ispuniti tu želju.

Rezervirane su karte za siječanjsku izvedbu Maloga princa.

Budući da je predstava dobila sjajne pohvale, ne možemo dočekati siječanj.

Irena Ritterman

# data[].attributes.body
Šestaši su morali pripremiti svoj govor, a tema je bila slobodna.

# data[].attributes.attachment_caption
Lektira- Laura,Izabela i Karla (grupni rad) - radijska emisija

# data[].attributes.headline
Tajna ogrlice sa sedam rubina u 6.a i 6.b razredu

# data[].attributes.subject
Tajna ogrlice sa sedam rubina u 6.a i 6.b razredu

# data[].attributes.body
Novo lektirno djelo "Tajna ogrlice sa sedam rubina" oduševila je šestaše. Svatko je izradio svoju ogrlicu s odabranim motivima ili citatima iz djela i predstavio ju razredu.

# data[].attributes.body
Petaši obožavaju čitati Toma Gatesa, a još više osmišljavati nove lude avanture ovog neobičnog lektirnog junaka.

Irena Ritterman, prof.

# data[].attributes.body
| 2.a | Aurora Mihić
| 2.c | Tin Radulović
| 2.d | Ana Šamanić
| 4.a | Cvita Jelenović Sara Marijanović
| 4.b | Magdalena Bašković Marin Mrkonjić Kira Perčić Rajnović Paula Popović Korina Popović Patrik Ribarić
| 4.c | Lana Grbac Krmpotić Nola Halilić Magdalena Ivaštanin
| 4.d | Gabrijel Despot Ivor Tommasini Lucija Žikić
| 5.a | Katija Šestak Marta Terzić
| 5.b | Paola Katunar
| 5.c | Mara Grkov
| 5.d | Luka Dovolić Sara Horvat Dominic Giačić Mikaela Perković Ema Sokol
| 6.a | Lara Košuta Klara Slipšević
| 6.b | Sunčica Divjak Andrej Jelača Helena Knežević Filip Kukavica Mia Macan Nika Popović Lukas Pupovac Mauro Sakić Lea Tijan Klara Zečević
| 6.c | Vito Buljat Jan Delpin Mara Gazdik Damjan Perković Ema Veljesovski
| 6.d | Vana Abramović Lamija Halilović Ema Jerković Lovro Papić Ema Šarčević
| 7.a | Borna Brašnić Izabela Cindrić Valeria Komljen Ivan Terzić
| 7.b | Lara Đukić Eliza Spajić Jan Verić Nikšić
| 7.c | Nika Božić Lena Krizman Tina Mandekić Ronni Strbad Tomo Sulić
| 8.a | Vedrana Balas Karlo Čeliković Nika Đurđević Ela Mutić Massimo Škalamera
| 8.b | Dominik Cimirotić Ema Peruško Marija Terzić
| 8.c | Leona Anđelić Lea Lončar
| 8.d | Megan Drača Nika Momčilović Marta Zečević

Priredila: Ivana Tulić, prof.

# data[].attributes.headline
Hippo 11th International English Language Olympiad

# data[].attributes.subject
Hippo 11th International English Language Olympiad

# data[].attributes.body
Ove školske godine učenici naše škole sudjelovali su u međunarodnom natjecanju iz engleskoga jezika Hippo 11 th International English Language Olympiad. U prvom krugu natjecanja ukupno se natjecalo 73 učenika od 2. do 8. razreda, a na državno finale pozvano je 10 učenika: Aurora Mihić (2.a), Paula Popović (4.b), Patrik Ribarić (4.b), Magdalena Ivaštanin (4.c), Sara Horvat (5.d), Andrej Jelača (6.b), Helena Knežević (6.b), Valeria Komljen (7.a), Lara Đukić (7.b) i Marta Zečević (8.d).

Učenik Patrik Ribarić iz 4.b razreda ostvario je izvrstan rezultat te je pozvan na europsko finale natjecanja koje se održalo od 23. do 25. svibnja u gradu Lido di Jesolo u Italiji.

Svim učenicima i mentorima čestitamo na trudu, sudjelovanju i postignutim rezultatima!

Rezultate možete pogledati na poveznici: https://hippo-olympiad.org/results/results-archive/

Ivana Tulić, prof.

# data[].attributes.body
Ja sam Eliza Spajić i pohađam Osnovnu školu „Srdoči“. Treniram plivanje u plivačkom klubu Primorje kao mlađa juniorka (2008-2009) u ulaznom godištu te zajedno sa ostalim plivačicama imam brojne uspjehe, od kojih su najvažniji sljedeći:

1.      kadetski i mlađejuniorski rekord na 4x100 mješovito u 50-metarskom bazenu

2.      kadetski rekord na 4x100 mješovito u 25-metarskom bazenu

3.      kadetska prvakinja na 100 i 200m prsno u 25-metarskom bazenu te na 100m prsno u 50-metarskom bazenu

4.      aktualna prvakinja na 50 i 100m prsno u 25 i 50-metarskom bazenu te 2. na 200m prsno u kategoriji mlađih juniorki i juniorki (2009-2006)

5.      zlato na 100m prsno, srebro na 50 i 200m prsno te zlata u štafetama 4x100 mješovito (muško-ženska i ženska) na Susretu 4 reprezentacije HR-SLO-BIH-SRB (Sarajevo 25-26.3.2023.)

6.      četvrte u štafeti 4x100 mješovito i deveta na 100m prsno na Multinations Youth Cup-u (Beograd 1-2.4.2023), u konkurenciji 16 europskih reprezentacija

7.      sportašica III. Kategorije – vrhunski sportaš, mogućnost za dobivanje stipendije od Hrvatskog olimpijskog saveza

8.      drugo mjesto na seniorskom prvenstvu Hrvatske + stipendija od Hrvatskog olimpijskog saveza

Također imam brojne medalje u prsnoj tehnici na Jadran grand prix-u, Mladost grand prix-u, regionalnim i međunarodnim prvenstvima te sam na širem popisu za EYOF (European Youth Olympic Festival).

Eliza Spajić, 7.b

# data[].attributes.body
Dragi čitatelji,

kao i prethodnih godina, izvještavamo vas o događanjima u školi i izvan škole u kojima smo sudjelovali, no što je još bitnije, nastojimo pokazati mnogobrojne aktivnosti naših učenika u kojima dolazi do izražaja njihova kreativnost i afiniteti. Cilj nam je da školski list postane mjesto na kojem se može pokazati što su i kako učenici tijekom godine radili i stvarali. Uz dosadašnje rubrike, uvodimo i novu - Uspjesi naših učenika izvan škole. Sve više prostora zauzimaju i sadržaji vezani uz međunarodne Erasmus+ projekte i e-Twinning, koji su odraz novoga doba i otvaranja prema drugačijim oblicima učenja, koji donosi neku novu dimenziju našoj školi. Tu su i brojne aktivnosti vezane uz Građanski odgoj i obrazovanje kojima se otvaramo prema lokalnoj zajednici. Brojnim terenskim nastavama, gostovanjima i sadržajima polaznici započinju svoje prve korake na putu da postanu aktivni građani. Pokazali smo vam, također, vrlo bogat sadržaj aktivnosti u našoj knjižnici kojega ne manjka ni ove godine te je "zauzeo" čak dvije rubrike!
Osvrnuli smo se i na Riječki karneval i naše Srdočke školane koji ostaju trajan zapis jednog zaista spektakularnog događaja koji će naši učenici pamtiti i dugo nakon što napuste školu Srdoči.

Našu uredničku ekipu ove godine činili su:

Ema Jerković (6.d), Lovro Papić (6.d), Fran Soldatić (6.d), Mara Gazdik (6.c) , Lamija Halilović, (6.d), Vana Abramović (6.d), Nea Malinić (6.d), Nikola Tadić (6.c), Ema Veljesovski (6.c), Magdalena Periš (7.c), Nika Božić (7.c), Livio Krepelnik (7.c), Petar Manestar (7.c), Andro Brenc (7.c), Martina Kopić Vinković (5.c), Iva Marija Šimunović (5.c), Maša Šverko (8.d).

Do iduće godine pozdravlja vas uredništvo Srdočkog pulsa i njihova voditeljica Antonija Strika.

# data[].attributes.body
Društvene mreže - zabava ili pakao?

U današnje vrijeme svi ljudi provode mnogo vremena na društvenim mrežama. Najčešće se samo zabavljaju jer im je dosadno i ponekad mogu naći nešto zanimljivo, no društvene mreže imaju i mnogo loših strana.

Aplikacije koje ljudi najviše koriste su Instagram i Tiktok. Iako postoje „kreatori“ (autori) sadržaja (tzv. „content“) koji je istinit ili čak poučan, neki autori objavljuju samo laži. Ovo posebno dolazi do izražaja kada je u pitanju fizički izgled. Većina poznatih „influencera“ koristi aplikacije poput Photoshopa kojima mijenjaju i ispravljaju sve za što smatraju da nije savršeno. Izmjenjuju oblik tijela, strukturu lica, veličinu usana, nosa ili slično, a i uz šminku koju već imaju na sebi, stavljaju puno filtera. Nakon svih tih promjena izgledaju kao potpuno druga osoba, no njihovi pratitelji to ne znaju. Zato mogu dobiti komplekse i osjećati se nezadovoljno sa sobom. Žele se promijeniti i izgledati kao netko tko ni sam ne izgleda kao na slikama. Posebno je opasno što ponekad djeca i mladi rade užasne stvari kako bi postigli izgled koji nije realističan. Osobe koje se još trebaju razvijati idu na razne dijete. To im može jako naštetiti, a ponekad dobivaju i opasne dijagnoze. Zbog opterećenosti svojim izgledom, nerijetko pribjegavaju i suicidu. Roditelji gube svoju djecu zbog „influencera“ koji se lažno predstavljaju motivirani zaradom, a ne shvaćaju kako negativno utječu na djecu i mlade.

Postoje ipak i neki „influenceri“ koji pokazuju realno stanje te nam  nastoje pomoći. Žele da vidimo kako nitko nije savršen te poručuju da se ne treba uspoređivati. Drago mi je da takvi ljudi postoje te se nadam da će ih biti još više.

Nika Božić, 7.c

# data[].attributes.body
Životinje u zatočeništvu

Problem životinja u zatočeništvu nije nepoznanica. Riječ je prvenstveno o divljim životinjama koje su zatočene u cirkusima, zoološkim vrtovima ili o onim životinjama koje je čovjek na bilo koji način izdvojio iz prirodnog staništa i zatočio te ih vrlo često eksploatira radi zarade ili vlastitoga interesa.

Najveći problem gore navedenih životinja je nedostatak novca na koji se nadovezuju problemi poput premalog i neadekvatnog prostora na kojemu životinje borave te nedostatne i neprimjerene prehrane i skrbi za iste. Posebno je teško zadovoljiti uvjete divljih životinja prema kriterijima Zakona o zaštiti životinja. Prema navedenom zakonu, zabranjeno je držati životinje u prostorima koji se razlikuju od njihovoga prirodnoga staništa, odnosno tjerati životinje da čine radnje koje ne čine inače u svom prirodnom okruženju. Tigar, primjerice, treba veliku količinu hrane, kao i veliki prostor kako bi se mogao kretati. U lošim uvjetima, životinje pate, obolijevaju, a ponekad i ugibaju. Što se tiče cirkusa, njihovo djelovanje bi trebalo biti strože regulirano jer je zabranjeno dresiranje životinja i korištenje životinja u zabavne svrhe u neprirodnim uvjetima. Takva praksa još uvijek živi, ne samo u cirkusima, već i u manjim, primitivnijim sredinama.  Postoje, međutim, životinje koje uživaju u dresuri (radni psi) te je njih dopušteno dresirati. Postoje svakako i pozitivni primjeri držanja životinja u zatočeništvu. Rezervati i zoološki vrtovi pomažu u oporavku i zaštiti ugroženih životinja. Jedan od problema koje valja rješavati svakako je i donošenje zakona uslijed kojih bi se uvele strože kazne za krivolovce koji su glavni krivci za zatočeništvo životinja u prvom redu.

Držanje životinja u zatočeništvu je veliki problem koji će postojati sve dok ne shvatimo da su životinje živa bića sa svojim potrebama i da je naša dužnost da im pomognemo.

Petar Manestar 7.c

# data[].attributes.body
Eva trenira gimnastiku od 6.godine. Članica je GK Viškovo te je upisana u registar natjecatelja Hrvatskog gimnastičkog saveza. Kvalificirala se 2023.godine na svoje prvo državno natjecanje - Prvenstvo Hrvatske u muškoj i ženskoj gimnastici u Osijeku te je u konkurenciji od 38 natjecatelja zauzela 13. mjesto.

# data[].attributes.body
Nicol Parać, osvojeno 1.mjesto u kategoriji mjuzikl na međunarodnom plesnom natjecanju European Dance Open 2023. u Crikvenici (13.05.)

# data[].attributes.body
Barbara Pipinić, tenis, osvojena 1.,2. i 3.mjesta na regionalnim natjecanjima, sezona 2022/23, djevojčice do 10 i 11 godina.

# data[].attributes.body
Lucija Jakominić
11.06. Kastav explosion dance fest..
13.05.- Crikvenica- European dance open.. 1. mjesto
plesni studio Gym Dance

# data[].attributes.body
Noa Pucek, nogomet, dječaci do 10 godina
Orijent kup 2. mjesto (10.6.2023.)
Bačuka trophy, Kastav 1. mjesto (11.6.2023).

# data[].attributes.body
Dario Bačev, tenis, 3.mjesto na regionalnom prvenstvu u Lošinju, dječaci do 10 godina, 7.6.2023.

# data[].attributes.body
Državno prvenstvo u mini basketu, Pazin, 30.04.2023. Ekipa U-11 KK Kastav osvojila je titulu državnog prvaka.

# data[].attributes.body
Međunarodni turnir u Crikvenici 11.06.2023. Ekipa U-11. Osvojeno prvo mjesto. KK Kastav

# data[].attributes.body
Učenici 3. c su se ove godine istakli u izvanškolskim aktivnostima i postigli su izvrsne rezultate.
Čestitamo!

# data[].attributes.body
Njemački jezik- izborna nastava

Naši učenici sudjelovali su od 9. do 11. lipnja u još jednoj terenskoj nastavi u inozemstvu. S obzirom na nekoliko godina prisilnog odustajanja od dugih putovanja uzrokovanih pandemijom, napokon je na red došlo novo putovanje u zemlje njemačkog govornog područja.  Na redu je bila Austrija i Njemačka kroz  3 dana nezaboravnih doživljaja. U prvom danu učenici polaznici izborne nastave njemačkog jezika razgledali su rudnik soli Salzwelten, 250 metara pod zemljom uz izvrsnog vodiča, prigodnu uniformu  i dobro društvo. K tomu smo kasnije dodali i razgled autohtonog Keltskog sela. I neizostavan posjet shopu.

Nakon toga stigli smo do Salzburga (Mozartov rodni grad i još puno toga). Grad je kao i uvijek predivan, čist, odiše Mozartom, glazbom, Mozartovim kuglicama i mnogim drugim ljepotama. I fijakerima, naravno… Slobodno vrijeme provedeno je u potrazi za hladnim pićima, sladoledom, suvenirima.. Bilo je jako toplo.

Preostala 2 dana učenici su proveli u Münchenu, glavnom gradu Bavarske gdje su se pobliže upoznali s gradskim centrom i njegovom funkcionalnošću. Posebno ih se dojmilo zelenilo kojeg u ovom velikom, urbanom centru, začudo, ima jako puno.

Najzanimljiviji dio ove etape za dječake je bio posjet Allianz Areni i stadionu  nogometnog kluba Bayern München, koji je grupa razgledala u sklopu vođene pratnje. Trava, svlačionice, tunel, shop, itd…. Sve je bilo božanstveno za naše male obožavatelje nogometa. Nakon toga posjetili smo i obišli veličanstveni Muzej BMW, koji je ponudio pregled  proizvedenih primjeraka ovog auto branda od davnih dana do najmodernijih.

Zadnja etapa terenske nastave bila je vožnja prema jezeru Chiemsee i vožnja brodom na otočić u centru ovog jezera koji krije jedan od najljepših i najskupljih dvoraca u Njemačkoj izgrađen po nalogu bavarskog kralja Ludwiga II, koji nosi nadimak i Kralj iz bajke.  Njegovi nevjerojatni dvorci primjer su imaginarnog svijeta bajki u kakvom svatko od nas potajno želi živjeti. Daleko od stvarnosti. Dvorac i parkovi oko njega te ukupna vegetacija oduševili su učenike. Dva sata u oazi punoj vodoskoka, cvijeća,  svježeg zraka i čarolije.

Povratak kući bio je naporan zbog duge vožnje, ali i pun doživljaja. A torbe su bile prepune suvenira..

Veselimo se novim putovanjima! Podržite nas svojim pozitivnim mislima. I pođite s nama….

Dubravka Poljak, prof.

# data[].attributes.headline
Likovni radovi 2.b uvršteni u dvojezičnu slikovnicu

# data[].attributes.subject
Likovni radovi 2.b uvršteni u dvojezičnu slikovnicu

# data[].attributes.body
U knjizi dječjih pjesama ("Hrabri Koko" ) autora Zlatka Zelenike te autora glazbe Suzane Matušan Avgustini i Aleksandra Valenčica objavljeni su likovni uradci naših učenika 2.b. Mentorica je učiteljica Ana Baretic.
Knjiga i pjesme su dvojezične ( hrvatski i talijanski).

Ana Baretić, učiteljica

# data[].attributes.body
Draga Ivana!

Draga Ivana,

pišem Vam ovo pismo s velikim uzbuđenjem. Kao i mnoga djeca, čitao sam Vaša djela i zavolio Vaše likove. Vaše bajke potaknule su me da i sam napišem jednu. Učiteljica me ohrabrila da Vam ju pokažem. Bajka je to o ocu, sinovima i čarobnim predmetima.

Nekad davno živjela tri brata sa svojim starim ocem koji je bio čarobnjak. Jednoga dana otac pozove sinove u svoju staru skromnu kućicu te svakome od njih dade po jednu čarobnu stvar. Najstarijem sinu čarobnu oštricu koja sve reže kao da prolazi kroz maslac. Srednjem sinu luk koji nikad ne ostaje bez strijela, a najmlađemu čarobni plašt koji ga čini nevidljivim.

Najstariji je sin svake zime svojom oštricom jednim zamahom sjekao drva za ogrjev i kuća je uvijek bila topla. Srednji je sin lukom svojoj obitelji osigurao obilje hrane. Otac je svakim danom postajao sve ponosniji na svoja dva sina te ih je svakodnevno hvalio. Najmlađem sinu dojadilo je slušati kako otac hvali braću te ode od kuće u nepoznato.

Lutao je  svijetom. Nije znao mnogo o svijetu, ali je bio dobra srca i vrlo domišljat. Pomoću svoga čarobnog plašta krao bi hranu bogatim i imućnim trgovcima, no ne bi tu hranu zadržao za sebe već bi je podijelio sa siromasima.

Dok je najmlađi sin tako putovao svijetom istražujući ga i čineći dobra djela, braća i otac jako su se obogatili prodavajući drva koja je najstariji sin sjekao i hranu koju je srednji sin ulovio. Kupili su ogromnu kuću kojoj su živjeli samo njih trojica. Braća su već pomalo zaboravila na brata, misleći da im je bolje bez njega. Otac nije tako mislio, on se svake noći molio za svojega najmlađega sina, plakao bi i tugovao za njim.

Prolazile su tako godine, jedna za drugom. Sinovi i otac sve su se više obogaćivali, a najmlađi je sin proputovao cijeli svijet i upoznao baš svakoga siromaha.

Jednoga dana otac se strašno razboli, pozove sinove te im reče: „Morate pronaći brata što je brže moguće!“ I tako krenuše u potragu za bratom. Dok su putovali, zaustavi ih jedan siromah vidjevši da nešto traže te ih upita: „Što tražite, gospodo?“ Kada su braća izgovorila ime i prezime, siromah se nasmiješi i ispriča im koliko je njihov brat velik i dobar, reče im što je sve njihov brat učinio za siromahe. Tada im objasni da se vrate u svoj grad jer će njihov brat prolaziti onuda za nekoliko dana. Tako i učiniše. Nisu bili previše sretni kada su ga ugledali dok je brat bio oduševljen - srce mu je bilo puno radosti. Krenuše zajedno k ocu. Otac je bio presretan kada je ugledao najmlađega sina.

Kada je u miru i sa smiješkom na usnama sklopio svoje umorne oči jer mu se želja ispunila, najmlađi se sin sjajno domisli nečega. On uze od svakog brata čarobnu stvar te ih spoji. Spojivši ih, one postadoše komadić srca njihova oca. Potom mu to prisloni na prsa. Otac odjednom otvori oči i u tom trenutku ozdravi. Kada su shvatili što je učinio najmlađi brat, braća su se posramila i zamolila za oproštaj. Brat je pak obećao da više nikada neće pobjeći od kuće. Sinovi i otac živjeli su sretno do kraja života.

Nadam se da će Vam se svidjeti moja bajka o važnosti dobrote i nesebičnosti.

Srdačno Vas pozdravljam!

Šimun Bašković, 5.b

# data[].attributes.body
I ove su godine učenici imali priliku rješavati zadatke i okušati se u izazovima, i to u grupama.

Mozgalice, slijepa karta, pogodi tko sam, križaljke i kvizovi znanja samo su dio onoga  što su šestašima pripremile učiteljice Nensi Lučić Kinkela i Irena Ritterman. Pobjednike je, naravno, čekala slatka nagrada.

Irena Ritterman, prof.

# data[].attributes.body
U sklopu eTwinningova projekta Volontiraj-doniraj-educiraj učenici polaznici Građanskoga odgoja i obrazovanja pokrenuli su humanitarnu akciju. Učenici naše škole odazvali su se u velikom broju i prikupljeno je mnoštvo igračaka.

Drago nam je da smo razveselili mališane u Domu za nezbrinutu djecu Ivana Brlić-Mažuranić uoči blagdana.

Hvala još jednom svim učenicima koji su darovali igračke, roditeljima koji su podržali akciju i posebno hvala gospođi Bendri koja nam je puno pomogla oko organizacije i prijevoza.

Irena Ritterman, prof.

# data[].attributes.body
Učenici petih i šestih razreda obilježili su Dječji tjedan aktivnostima u sklopu Festivala dječjih prava. Na satu Hrvatskoga jezika učenici su gledali igrane, dokumentarne i animirane filmova. U stvaranju i snimanju tih filmova sudjelovala su djeca pod vodstvom voditelja raznih filmskih družina, a filmovi tematiziraju različita dječja prava. Učenici 5.b i 5.c  te 6.a i 6.b zajedno su sa svojim učiteljicama analizirali filmove te potom izradili plakate o dječjim pravima.Svake godine djeca uživaju u filmskom dječjem stvaralaštvu. Tako je bilo i ove. Uočili su vršnjačko neprihvatljivo ponašanje, utjecaj tehnologije na djecu, prihvaćanje različitih u sredini, važnost obitelji. Zanimljive teme potaknule su ih na promišljanje.

Ako si drukčiji, ne znači da ne možeš imati prijatelje.

Ako si različit od drugih, ne znači da ne vrijediš.

Važno je da nas poštuju zbog onoga što mi jesmo.

Trebamo pomagati jedni drugima.

Moramo pomoći nekome i postati njegov heroj.

Učenicima se najviše svidio film U Nadi je spas o djevojčici Mirsadi koja je udomljena i unatoč tomu, sretna, marljiva i razigrana. Mirsada je proživjela drugačiji život od ostale djece, ali se i dalje nada najboljemu.

Također, oduševio ih je dječak Vito u filmu Nije baš dobar osjećaj jer je iskren i hrabar - iskreno progovara o tome kako se nosi s mucanjem, hrabro se suočava sa svim izazovima i ne odustaje od svojih ciljeva i snova.

Anketa je pokazala da bi naši učenici voljeli snimiti film o nasilju putem interneta,  dobroti, pomaganju, prijateljstvu.

Irena Ritterman, uč. H